Beograd: Status kandidata zaslužen
Srbija je, po oceni predsednika Borisa Tadića ispunila sve uslove za dobijanje statusa kanidata i to je zaslužila
Predsednik Srbije Boris Tadić ponovio je danas da Srbija još nije dobila status kandidata za ulazak u EU, kao i da Srbiji, od jučerašnjih razgovora u Briselu nije postavljen ni jedan novi uslov za kandidaturu. U razgovoru sa građanima Kragujevca, Tadić je istakao da Srbija do 9. decembra ima izvesnih šansi da u direktnim pregovorima sa Prištinom reši još neka pitanja kao što je, na primer, pitanje regionalnog učešća Kosova: Dani koji dolaze biće, po rečima potpredsednika srpske Vlade Božidara Đelića, puni napetosti i dodatnih pritisaka na Beograd. Kako je rekao Srbija je ispunila oba uslova koje je Evropska komisija postavila u mišljenju datom 12. oktobra – nastavljen je dijalog sa Prištinom i primenjuju se postignuti dogovori: " I ministar spoljnih poslova Srbije Vuk Jeremić, koji učestvuje na ministarskom sastanku OEBS-a u Viljnusu ocenjuje da je teško predvideti hoće li Srbiji biti odobren status kandidata. Tokom dana Jeremić se inače sastao i mnogim evropskim kolegama lobirajući za pozitivan odgovor koji se za tri dana očekuje u Briselu: Nadu da će odgovor Brisela biti pozitivan za Srbiju danas je izrazio i ambasador Italije u Srbije Armando Varikijo, a šef Delegacije EU u Srbiji Vensan Dežer je potvrdio da su napravljeni pomaci u razgovorima Beograda i Prištine, ali, kako je rekao, treba biti strpljiv do 9. decembra.